Diari Oficial de la Generalitat Valenciana


Sumari del DOGV 4236, del 25-04-2002 (2002/4110)

RESOLUCIÓ de 10 d'abril de 2002, del subsecretari de l'Oficina de Ciència i Tecnologia, per la qual es concedeixen les beques per a la formació de personal investigador de caràcter predoctoral (modalitat A).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4110


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 10 d'abril de 2002, del subsecretari de l'Oficina de Ciència i Tecnologia, per la qual es concedeixen les beques per a la formació de personal investigador de caràcter predoctoral (modalitat A). [2002/M4110]
  
L'annex II de la Resolució de 3 de desembre, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral, estableix les bases per a la resolució de les ajudes de referència.
  
La base 10 de l'annex II de la Resolució de 3 de desembre, abans esmentada, disposa que el subsecretari de l'Oficina de Ciència i Tecnologia resoldrà la concessió de les ajudes convocades per aquesta.
  
Per tot això, i una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les beques predoctorals per a la formació de personal investigador, a les persones beneficiàries que figuren relacionades en l'annex I de la present resolució.
  
Segon
  
Desestimar les sol·licituds de beques predoctorals per a la formació de personal investigador a les persones sol·licitants que figuren en l'annex II.
  
Tercer
  
Als efectes del que preveu la base 15 sobre substitucions, l'ordre de reserva que resulta del procés d'avaluació, serà el que estableix la relació que figura en l'annex II de la present resolució.
  
Quart
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 192.324 euros i a les entitats beneficiàries que figuren en el mateix annex per un import total de 37.563,25 euros, a càrrec de l'aplicació pressupostària 59.55.35.957.87.1 línia de subvenció T4015000.
  
Cinqué
  
El període de gaudiment d'aquestes beques serà el comprés entre l'1 de maig i el 31 de desembre de 2002.
  
Sisé
  
El termini per a la incorporació dels becaris al centre o departament serà de 10 dies comptadors des de l'1 de maig de 2002, s'entén que si no s'hi incorpora en el dit termini renuncia a la beca, llevat que compte amb l'autorització d'ajornament. A aquests efectes el vicerector o vicerectora d'investigació o representant legal de la institució haurà d'acreditar davant la Subsecretaria de l'Oficina de Ciència i Tecnologia l'esmentada incorporació dins dels 10 dies següents a la data en què es produïsca.
  
Seté
  
La dotació mensual bruta serà de 961,62 euros, que es lliurarà a les persones beneficiàries anticipadament.
  
La beca inclou una dotació addicional de 1.502,53 euros anuals, que es lliurarà a favor de les entitats on realitza el treball d'investigació el becari o la becària, que figuren en l'annex de la present resolució. L'esmentada dotació addicional, obligatòriament haurà de ser destinada a les despeses previstes en la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes institucionals davant la Subsecretaria de l'Oficina de Ciència i Tecnologia abans del 31 de gener de 2003. Així mateix, en el supòsit que la totalitat de l'ajuda institucional no haja estat gaudida pels becaris, en el termini abans mencionat, les entitats beneficiàries hauran de reintegrar l'import corresponent a la Subsecretaria de Política Pressupostària i Tresor de la Generalitat Valenciana.
  
Huité
  
Els beneficiaris d'aquestes beques estan obligats al compliment de les bases de la Resolució de 3 de desembre, abans esmentada.
  
Nové
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.